אלישיב שמשי

אלישיב שמשי (נולד ב-28 באוגוסט 1941 בתל אביב), הוא איש צבא ישראלי. היה תת-אלוף בצה"ל, אשר עוטר בעיטור המופת על תפקודו כמג"ד שריון במלחמת יום הכיפורים. בתפקידו האחרון בצה"ל היה ראש מטה גיס. בוגר אוניברסיטת בר-אילן בכלכלה ובמנהל עסקים. לאחר שחרורו מצה"ל עסק בין היתר בכתיבת ספרים בתחום הצבאי שבהם הוא שם דגש על תיאור וניתוח קרבות ברמה הטקטית והמערכתית.
אלישיב שמשי 1987
אלישיב שמשי רמ"ט גיס במילואים

==שירות צבאי==
התגייס לחיל השריון באוגוסט 1960. הוכשר כטנקיסט בגדוד 82, ולאחר קורס קצינים היה מ"מ ומ"פ טנקים בגדוד. השתתף בתקריות אש מול הסורים ובאחת מהן השמיד טנק סורי מדגם פנצר סימן 4 בתאופיק, מעל קיבוץ תל קציר. במלחמת ששת הימים, פיקד על פלוגת טנקים בגדוד 82 ובמסגרת חטיבה 7, שעליה פיקד אל"ם שמואל גורודיש, לחם בחזית המצרית בקרבות חאן-יונס, ברפיח, באל-עריש, בג'בל לבּני, בביר-גפגפה ועד לתעלת סואץ. במלחמת ההתשה, לחם תחילה באזור תעלת סואץ, ובהמשך, לאחר שגדוד 82 עלה לרמת הגולן, השתתף בימי קרב בבקעה ובעמק הירדן. במרץ 1968 פיקד כסגן מפקד כוח ובהמשך כמפקד כוח ב"מבצע כראמה".

במלחמת יום הכיפורים פיקד על גדוד 430 (גדוד "סערה") בחטיבה 500 ובמסגרת אוגדה 162, שעליה פיקד אלוף אברהם אדן (ברן), לחם בחזית המצרית: בקרבות הבלימה מול כוחות של הארמייה השנייה, בצליחת תעלת סואץ, בהשמדת בסיסי טילים וכוחות אויב בעומק שטח מצרים, ועד הגעה לעיר סואץ וכיתור הארמייה השלישית. על האופן שבו פיקד על גדודו במלחמה עוטר בעיטור המופת. שמשי פיקד על חטיבת שריון 177 (מילואים) ולאחר מכן מונה לסגן מפקד אוגדה 611. בשנת 1978 התמנה למפקד קורס מ"פים שריון, ובהמשך יזם, הקים ופיקד על קורסי המ"פים הרב-חיליים הראשונים בצה"ל. הדריך בקורס מג"דים ובמכללה לפיקוד ומטה והתמנה לראש מטה גיס בדרגת תת-אלוף, תפקיד שבו שירת במילואים תקופה ארוכה לאחר שחרורו.

== לאחר השירות הצבאי ==
שימש כיועץ צבאי לצוות משולב של רפא"ל (רשות פיתוח אמצעי לחימה) וחברת לוראל האמריקאית, צוות שהתמודד וזכה במכרז להקמת מתב"ת (מערכת תחקור ובקרת תרגילים) עבור צה"ל. פיתח עבור צה"ל מתכונת לאימון יחידות שדה, לביצוע תרגילי מפקדות ומשחקי מלחמה. ייסד את [http://www.yadlashiryon.com/show_item.asp?levelId=64601 שריון] [http://www.yadlashiryon.com/show_item.asp?levelId=64601 – ביטאון עמותת השריון] , והיה עורכו הראשי הראשון. היה מנכ"ל מציל"ה – המועצה לצמצום העבריינות בישראל, ייסד את הביטאון מצילה והיה עורכו הראשי.

שמשי השתתף בבניית שני מודלים נפרדים לקבלת החלטות תחת לחץ: האחד, עם ראש המחלקה לפסיכולוגיה באוניברסיטת תל אביב, פרופסור נחמיה פרידלנד ועם פרופסור גיורא קינן; השני, עם המרכז לחקר לחץ פסיכולוגי באוניברסיטת חיפה, בראשות פרופסור שלמה ברזניץ ובהנחיית פרופסור חסידה בן-צור.

אלישיב שִמשי זכה בפרס הראשון בהענקת פרס מולדובן לספרות צבאית חדשנית לשנת 2016 על ספרו – ממני תראו וכן תעשו: על דוגמה אישית בשדה הקרב.

==ספרים שכתב==
*סערה באוקטובר. משרד הביטחון - הוצאה לאור (גדוד סערה במלחמת יום הכיפורים), 1986.
*בכוח התחבולה. הוצאת משרד הביטחון, 1995.
*להיאבק באלימות ולהצליח. הוצאת צ'ריקובר, 2000.
*איפה אני נמצא לעזאזל: על התמצאות בשדה הקרב. הוצאת משרד הביטחון, 2001.
*בהם יותר מכל: על סוד ההצלחה של צה"ל. הוצאת משרד הביטחון, 2005.
*ולא אשוב עד כלותם: על מפקדי פלוגות בשדה הקרב. הוצאת משרד הביטחון, 2005.
*אליהם נשואות העיניים: על מפקדי חטיבות בשדה הקרב. תל אביב: משרד הביטחון, 2006.
*בכוחם להכריע: על מפקדי אוגדות בשדה הקרב. תל אביב: משרד הביטחון, 2007.
*נוע כבר, לכל הרוחות!: על מהירות בשדה הקרב. הוצאת מודן, 2011.
*עוד ניצחון כזה... על רוח לחימה במלחמת לבנון השנייה. הוצאת מודן והוצאת משרד הביטחון, 2013.
*ממני תראו וכן תעשו. הוצאת מודן והוצאת משרד הביטחון, 2016.
*תדרכי נפשי עוז. הוצאת מודן והוצאת משרד הביטחון, 2017.
* ארדוף אויביי ואשיגם, הוצאת מודן והוצאת משרד הביטחון, 2019
* קבלת החלטות בשדה הקרב, הוצאת מודן והוצאת משרד הביטחון, 2022
* מפקד השדה הגדול מכולם, הוצאת מודן והוצאת משרד הביטחון, 2024 (על יגאל אלון)

== מאמרים נבחרים ==
*האם תחליף הרחפת את הטנק. מערכות, 200, יוני 1969.
*אחריות, סמכות ופיקוד יעיל בצבא. מערכות, 293-292, מרץ–אפריל 1984.
*האיגוף שפרץ את החסימה בדרך לתעלת סואץ: פלוגת שמשי במלחמת ששת הימים, מערכות, 498, ספטמבר 2023.

==קישורים חיצוניים==

* [https://yomkipurwar.mod.gov.il/Persons/Pages/ElyashivShimshi.aspx?query=%D7%90%D7%9C%D7%99%D7%A9%D7%99%D7%91+%D7%A9%D7%9E%D7%A9%D7%99 אלישיב שמשי] באתר [https://yomkipurwar.mod.gov.il/Pages/default.aspx "50 שנה למלחמת יום הכיפורים"] של ארכיון צה"ל ומערכת הביטחון
* [http://www.aka-idf.idf.il/iturim/asp/displayallsoldiers.asp?catId=25673&pageNum=127&sOrderBy= סא"ל שמשי אלישיב] , עיטור המופת שהוענק לשמשי באתר "בעוז רוחם".
* [https://archive.kippur-center.org/agranat-commission-testimonies/1975-383-65-ElyashivShimshi.pdf עדות סא"ל אלישיב שמשי - מג"ד 430 חטיבה 500], באתר המרכז למלחמת יום הכיפורים
* בועז שפירא, "אל הגיהנום וחזרה", במחנה, 28.4.1976.
* יאנוש בן-גל, "אשרי המאמין בגישה עקיפה", הארץ – ספרים, 3.10.1995.
* מאיר פעיל, "בזכות הגישה העוקפת", מעריב, 12.10.1995.
* יוסף ברנע, "הפרשן שהכזיב", הארץ – ספרים, 1.11.1995.
* מורי רדר, "בזכות הגישה העקיפה", הארץ – ספרים, 1.11.1995.
* אברהם רותם, "אסור לחזק לוותר על החשיבה", מעריב, 29.12.1995.
* עפרה רוזנפלד, "ספר אופטימי", הארץ – ספרים, 3.1.2001.
* גדי חגאי, "מפקד הלך לאיבוד", במחנה, 21.12.2001.
* דן צ'יזיק, "איפה אני נמצא לעזאזל", ניווטון, פברואר 2002.
* 
* [http://www.yadlashiryon.com/show_item.asp?levelId=64927&itemId=1461&itemType=0 סערה באוקטובר] , סקירת ספרו באתר "יד לשריון".
* ניר מן, "המ"פ, המג"ד וההצלחה", מקור ראשון – השבועון, 27.5.2005.
* אמיר אורן, "הכיבוש השלישי יהיה הרבה יותר יקר", הארץ, 8.7.2005.
* 
* ניר מן, "לפני שהגיעו הפלזמות", מקור ראשון – שבת, 29.9.2006.
* פנחס וולף, , במחנה, 8.12.2006, כפי שהועלה ב"אתר הגבורה".
* יהודה וגמן, "למה הצלחנו במלחמת יום הכיפורים ונכשלנו במלחמה האחרונה", מקור ראשון, 21.9.2007.
* "האוגדות מדברות בעד עצמן", במחנה, 7.12.2007.
* [http://www.yadlashiryon.com/show_item.asp?levelId=64566&itemId=2980&itemType=0 "איפה אני נמצא, לעזאזל?" על התמצאות בשדה הקרב, מאת אלישיב שמשי] , סקירת ספרו באתר "יד לשריון", 28.8.2011.
* אורי מנוס, [http://www.israeldefense.co.il/?CategoryID=516&ArticleID=860 נוע כבר לכל הרוחות!] , "ישראל דיפנס", 1.9.2011.
* אורי מנוס, "נוע כבר לכל הרוחות!, על מהירות בשדה הקרב", ביטאון תמיד תותחן, ספטמבר 2011.
* יהודה וגמן, [http://musaf-shabbat.com/2011/10/05/%D7%94%D7%9E%D7%94%D7%99%D7%A8%D7%95%D7%AA-%D7%9E%D7%A0%D7%A6%D7%97%D7%AA-%D7%99%D7%94%D7%95%D7%93%D7%94-%D7%95%D7%92%D7%9E%D7%9F/ המהירות מנצחת], מקור ראשון, 30.9.2011.
* חיים שיין, "[http://www.yadlashiryon.com/show_item.asp?levelId=64965&itemId=3055&itemType=0 38 למלחמה: תעלומה שנפתרה] ", ישראל היום, 5.10.2011. (מצוטט באתר "יד לשריון")
* ראובן ירדור, "נוע כבר לכל הרוחות", ביטאון 'צוות, פברואר 2012
* יהודה וגמן, [https://web.archive.org/web/20200222224130if_/http://www.maarachot.idf.il/PDF/FILES/2/113062.pdf בין מהירות לפזיזות] , מערכות 441, פברואר 2012.
* יהודה וגמן, "[http://musaf-shabbat.com/2013/08/09/%D7%A7%D7%91%D7%A0%D7%99%D7%9D-%D7%91%D7%9E%D7%A7%D7%95%D7%9D-%D7%9E%D7%A4%D7%A7%D7%93%D7%99%D7%9D-%D7%99%D7%94%D7%95%D7%93%D7%94-%D7%95%D7%92%D7%9E%D7%9F/ קב"נים במקום מפקדים]", מעריב – ספרים, 9.8.2013.
* יובל פיס, [http://www.thepost.co.il/news/new.aspx?pn6Vq=E&0r9VQ=EDKLE חוקר מלחמת לבנון השנייה מציג: הבעיות האמיתיות שהתגלו בשטח], סופהשבוע, 09.08.2013.
* גל פרל פינקל, ביקורת ספרותית על "איפה אני נמצא לעזאזל", סימניה, 22.8.2013.
* 
* דבורי בורגר, [http://www.yadlashiryon.com/show_item.asp?levelId=64927&itemId=990&itemType=0 בכוחם להכריע] , סקירת ספרו באתר "יד לשריון".
* [http://www.yadlashiryon.com/show_item.asp?levelId=64927&itemId=1017&itemType=0 בהם יותר מכל ; על סוד ההצלחה של צה"ל / אלישיב שמשי] , סקירת ספרו באתר "יד לשריון".
* גל פרל פינקל, ביקורת ספרותית על "בכוח התחבולה", סימניה, 16.6.2014
* אורי רעננה, ביקורת ספרותית על "עוד ניצחון כזה ...", סימניה, 2015
* עפר דרורי, "עוד ניצחון כזה...", ISRAEL DEFENSE, 23.10.2015
* שאול נגר, "ממני תראו וכן תעשו - על דוגמה אישית בשדה הקרב", אתר "יד לשריון", אפריל 2016
* יאיר אסולין, "געגועים לדוגמה אישית", הארץ, 3.5.2016
* יהודה וגמן, "על דוגמה אישית בשדה הקרב", מערכות, 465–466, יוני 2016
* אלישיב רייכנר, "הסופר הצבאי הראשי", מקור ראשון, 17.6.2016
* עפר דרורי, ביקורת: "ממני תראו וכן תעשו", ISRAEL DEFENSE ,12.12.2016
*אהוד גרוס, "תדרכי נפשי עוז", ביטאון צוות שלנו, 120, ספטמבר 2017
*גל פרל פינקל, "מה בין המ"פים של 1973 לאלה של 2021", מערכות, 491, ספטמבר 2021
*אפרים לפיד, [https://www.israeldefense.co.il/node/61330 יגאל אלון – מפקד למופת של יכולת צבאית ותבונה מדינית] (על ספרו של שמשי), IsraelDefense, 25.02.2024
* 

== הערות שוליים ==

קטגוריה:תתי-אלופים בצה"ל
קטגוריה:היסטוריונים צבאיים ישראלים
קטגוריה:מחברי ספרי עיון ישראלים
קטגוריה:מפקדי חטיבה 600
קטגוריה:מפקדי גדודים בחטיבה 500
קטגוריה:בוגרי אוניברסיטת בר-אילן
קטגוריה:מעוטרי עיטור המופת במלחמת יום הכיפורים
קטגוריה:זוכי פרס מולדובן
קטגוריה:ישראלים שנולדו ב-1941
קטגוריה:מפקדי גדודים במלחמת יום הכיפורים
קטגוריה:חיילי גדוד 82
קטגוריה:מפקדי פלוגות במלחמת ששת הימים
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים